জালালউদ্দিন
জালালউদ্দিন (উর্দু: جلال الدین‎‎; জন্ম: ১২ জুন, ১৯৫৯) করাচিতে জন্মগ্রহণকারী সাবেক ও প্রথিতযশা পাকিস্তানি আন্তর্জাতিক ক্রিকেটার। তিনি ১৯৮২ থেকে ১৯৮৫ সালের মধ্যে পাকিস্তানি দলে খেলেছেন। খেলায় তিনি মূলতঃ ডানহাতি পেস বোলার হিসেবে অংশগ্রহণ করেছেন। এ সময়ে তিনি ৬টি টেস্ট এবং ৮টি একদিনের আন্তর্জাতিকে অংশ নেন। বর্তমানে তিনি কোচের দায়িত্ব পালন করছেন। একমাত্র পাকিস্তানি টেস্ট ক্রিকেটার হিসেবে ইসিবি ও পিসিবি’র লেভেল-৩ পর্যায়ে কোচের মর্যাদা পান।